[...n] wontêni abdi dalêm gunung, ingkang kawajiban anjagi tata têntrêmipun nagari saha kasampiran paprentahan. Ing bab 14 mratelakakên bilih bupati gunung (bokmanawi ingkang dipun wastani ing jaman rumiyin bupati tamping.) punika katêtêpakên dening ingkang sinuhun sarêmbag kalihan kangjêng tuwan residhèn, kajawi kaparingan siti lênggah, miturut bab 14, ugi kaparingan balônja sabên wulan 300 rupiyah. Kaparingakên mêdal ing kantor residhenan kapêndhêtakên saking arta 10,000 rupiyah.
